# nfs

A Sun által kidolgozott NFS protokoll segítségével hálózaton megosztott fájlokat lehet elérni. Az NFS protokoll alapvető működése független az adott gép hardverétől, operációs rendszerétől, hálózati architektúrájától és átviteli protokolljától. Ez a hordozhatóság a felhasznált RPC (Remote Procedure Call) technológiának köszönhető, mely az XDR (eXternal Data Representation) adatmodellre épül.

Az NFS-t kiegészítő MOUNT protokoll kezeli azokat a rendszerfüggő műveleteket, amelyek ahhoz szükségesek, hogy egy megosztott hálózati fastruktúra beilleszthető legyen a helyi fájlrendszerbe. A csatlakoztatási (mount) folyamat arra is lehetőséget nyújt, hogy a hozzáférési jogosultság korlátozható legyen (exportálás).

A zároláskezelő (Lock Manager) biztosítja a fájlzárolási funkciókat NFS-környezetben. A különálló NLM (Network Lock Manager) protokoll kezeli a zároláshoz szükséges állapotjellemzőket.

Forrás: http://www.networksorcery.com/enp/protocol/nfs.htm

Az NFS man-oldala: nfs.